== Under Treårskrigen ==
Han hørte til en gammel officersslægt, og hans forældre var [[Kaptajn (militær)|kaptajn]] Woldemar Wilhelm Hirsch og Laurine født Nielsen. I [[1828]] blev han [[kadet]] og i [[1829]] opvartende [[page]]; efter bestået officerseksamen blev han [[sekondløjtnant]] med aldersorden fra [[1828]] og kom i nummer ved Fynske Regiment [[1830]]. Her ved blev han [[premierløjtnant]] [[1836]], hvorefter han ansattes som vagtmesterløjtnant hos [[Kommandant af Fredericia|kommandanten]] i [[Fredericia]] og som [[adjudant]] hos chefen for Fynske Regiment, daværende prins [[Frederik 7.|Frederik (VII)]], hvis yndest han vandt. I [[1842]] blev Hirsch adjudant ved 12. bataljon og rykkede straks ved [[Treårskrigen]]s udbrud [[1848]] i felten, idet en anden officer overtog vagtmesterløjtnants-forretningerne. Han deltog således i [[Slaget ved Bov|kampen]] ved [[Bov (Jylland)|Bov]] og [[Slaget ved Slesvig|slaget]] ved [[Slesvig by|Slesvig]], blev derefter kaptajn og ansattes ved overkommandoen på [[Als]], men kom i oktober til 1. forstærkningsbataljon som [[Kompagni (militær)|kompagnichef]]. Under Fredericias [[Slaget ved Fredericia|forsvar]] det følgende år valgte [[oberst]] [[Christian Lunding]] ham til [[Major|pladsmajor]], og han gjorde udmærket fyldest i denne stilling. Det næste år attacheredes han atter overkommandoen og deltog i [[Slaget ved Isted|slaget]] ved [[Isted]], idet han den dag ansattes hos [[general]] [[Christian de Meza]] som stabschef.
Historie